Kommissionens forordning (EF) nr. 148/2004

af 28. januar 2004

om fastsættelse af, i hvilket omfang der kan accepteres importlicensansøgninger indgivet i januar 2004 i forbindelse med de toldkontingenter for oksekød, der ved Rådets forordning (EF) nr. 1279/98 er fastsat for Polen, Ungarn, Tjekkiet, Slovakiet, Bulgarien og Rumænien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1),

under henvisning til Kommissionens forordning (EF) nr. 1279/98(2) vedrørende gennemførelsesbestemmelser til de toldkontingenter for oksekød, som ved Rådets afgørelse 2003/286/EF, 2003/298/EF, 2003/299/EF, 2003/18/EF, 2003/263/EF og 2003/285/EF er fastsat for Bulgarien, Tjekkiet, Slovakiet, Rumænien, Polen og Ungarn, særlig artikel 4, stk. 4,

under henvisning til Kommissionens forordning (EF) nr. 2340/2003 af 29. december 2003 om fravigelse for 2004 af forordning (EF) nr. 1279/98 om gennemførelsesbestemmelser til de toldkontingenter for oksekød, som ved Rådets afgørelse 2003/286/EF, 2003/298/EF, 2003/299/EF, 2003/18/EF, 2003/263/EF og 2003/285/EF er fastsat for Bulgarien, Den Tjekkiske Republik, Slovakiet, Rumænien, Republikken Polen og Republikken Ungarn(3), særlig artikel 1, stk. 2, og

ud fra følgende betragtninger:

(1) I artikel 1 og 2 i forordning (EF) nr. 1279/98 er det fastsat, hvilke mængder oksekødsprodukter med oprindelse i Polen, Ungarn, Tjekkiet, Slovakiet, Rumænien og Bulgarien der kan importeres på særlige betingelser i perioden 1. januar til 30. juni 2004. Uanset artikel 2, stk. 1, i forordning (EF) nr. 1279/98 blev de pågældende mængder ved artikel 1 i forordning (EF) nr. 2340/2003 fordelt på to perioder, hvoraf den første løber fra 1. januar til 30. april 2004.

(2) De mængder oksekødsprodukter med oprindelse i Ungarn, Den Tjekkiske Republik, Slovakiet, Rumænien og Bulgarien, for hvilke der blev indgivet importlicensansøgninger, har en sådan størrelse, at ansøgningerne kan imødekommes fuldt ud.

(3) De mængder oksekødsprodukter med oprindelse i Polen, for hvilke der blev indgivet importlicensansøgninger, overstiger de disponible mængder og skal derfor nedsættes tilsvarende i henhold til artikel 4, stk. 4, i forordning (EF) nr. 1279/98.

(4) De mængder oksekødsprodukter med oprindelse i Bulgarien og Rumænien, for hvilke der blev indgivet importlicensansøgninger i perioden 1. januar til 30. april 2004, omfatter mindre mængder end de disponible. Den disponible mængde for hvert kontingent bør derfor fastlægges for perioden 1. maj til 30. juni 2004, idet der i henhold til artikel 1, stk. 2, andet afsnit, i forordning (EF) nr. 2340/2003 tages hensyn til de disponible restmængder fra den forløbne periode -

UDSTEDT FØLGENDE FORORDNING:

Artikel 1

Hver importlicensansøgning, der blev indgivet for perioden 1. januar til 30. april 2004 i forbindelse med de i forordning (EF) nr. 1279/98 omhandlede kontingenter, imødekommes med følgende procentsatser:

a) 100 % af de mængder, der blev ansøgt om for produkter henhørende under KN-kode 0201 og 0202 med oprindelse i Slovakiet, Den Tjekkiske Republik, Rumænien, Bulgarien og Ungarn

b) 100 % af de mængder, der blev ansøgt om for produkter henhørende under KN-kode 1602 50 med oprindelse i Rumænien

c) 0,45080 % af de mængder, der blev ansøgt om for produkter henhørende under KN-kode 0201 og 0202 med oprindelse i Polen.

Artikel 2

De mængder, for hvilke der kan indgives importlicensansøgninger for perioden 1. maj til 30. juni 2004 i forbindelse med de i forordning (EF) nr. 1279/98 fastsatte toldkontingenter for oksekød, er som følger for produkter med oprindelse i Bulgarien og Rumænien:

- Bulgarien:

>TABELPOSITION>

- Rumænien:

>TABELPOSITION>

Artikel 3

Denne forordning træder i kraft den 29. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. januar 2004.

På Kommissionens vegne

J. M. Silva Rodríguez

Generaldirektør for landbrug

(1) EFT L 160 af 26.6.1999, s. 21. Senest ændret ved forordning (EF) nr. 1782/2003 (EUT L 270 af 21.10.2003, s. 1).

(2) EFT L 176 af 20.6.1998, s. 12. Senest ændret ved forordning (EF) nr. 1144/2003 (EUT L 160 af 28.6.2003, s. 44).

(3) EUT L 346 af 31.12.2003, s. 31.